smcproject/ml-wiki-sentences huggingface dataset:
Zurich: Verlag fur Architektur Artemis Zurich, 1983.
ISBN 3-7608-8019-3 , ISBN 1-874056-51-X Sanskar Kendra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹാലൂസിനേഷൻ
കാഴ്ച , ശബ്ദം , മണം , സ്പർശനം , രുചി എന്നിവയുമായി ബന്ധപ്പെട്ട, യഥാർത്ഥമാണെന്ന് തോന്നിപ്പിക്കുന്നതും എന്നാൽ അങ്ങനെ അല്ലാത്തതുമായ ധാരണയാണ് ഹാലുസിനേഷൻ അഥവാ വിഭ്രാന്തി .
തലച്ചോറിലെ രാസപ്രവർത്തനങ്ങളും അസാധാരണത്വങ്ങളും ഭ്രമാത്മകതയ്ക്ക് കാരണമാകുന്നു.
മസ്തിഷ്ക ഉണർച്ചയുടെയും ആർഇഎം ഉറക്കത്തിന്റെയും സംയോജനമാണ് ഹാലൂസിനേഷൻ.
വിഷ്വൽ , ഓഡിറ്ററി , ഓൾഫാക്റ്ററി , ഗസ്റ്റേറ്ററി , സ്പർശനം , പ്രോപ്രിയോസെപ്റ്റീവ്, ഇക്വിലിബ്രിയോസെപ്റ്റീവ്, നോസിസെപ്റ്റീവ് , തെർമോസെപ്റ്റീവ് , ക്രോണോസെപ്റ്റീവ് എന്നിങ്ങനെ ഏത് സെൻസറി രീതിയിലും ഹാലൂസിനേഷനുകൾ സംഭവിക്കാം.
ഒന്നിലധികം സെൻസറി തരത്തിൽ സംഭവിക്കുകയാണെങ്കിൽ അത് മൾട്ടിമോഡൽ ഹാലൂസിനേഷൻ എന്ന് വിളിക്കുന്നു.
ഹിപ്നാഗോജിക് ഹാലൂസിനേഷനുകളും ഹിപ്നോപോംപിക് ഹാലൂസിനേഷനുകളും സാധാരണ പ്രതിഭാസങ്ങളായി കണക്കാക്കപ്പെടുന്നു.
ഒരാൾ ഉറങ്ങുമ്പോൾ ഹിപ്‌നാഗോജിക് ഹാലൂസിനേഷനുകളും ഒരാൾ ഉണരുമ്പോൾ ഹിപ്‌നോപോംപിക് ഹാലൂസിനേഷനും സംഭവിക്കാം.
മയക്കുമരുന്ന് ഉപയോഗം (പ്രത്യേകിച്ച് ഡെലിറിയന്റുകൾ), ഉറക്കക്കുറവ് , സൈക്കോസിസ് , ന്യൂറോളജിക്കൽ ഡിസോർഡേഴ്സ് , ഡെലിറിയം ട്രെമെൻസ് എന്നിവയുമായി വിഭ്രാന്തി ബന്ധപ്പെട്ടിരിക്കുന്നു.
സ്ലീപ് പാരാലിസിസ് സമയത്തും പല ഹാലൂസിനേഷനുകളും സംഭവിക്കാറുണ്ട്.
വിഭ്രാന്തി വിവിധ രൂപങ്ങളിൽ പ്രകടമാകാം.
വിഭ്രാന്തിയുടെ വിവിധ രൂപങ്ങൾ വ്യത്യസ്ത ഇന്ദ്രിയങ്ങളെ ബാധിക്കുന്നു.
ചിലപ്പോൾ ഒരേസമയം വ്യത്യസ്ത ഇന്ദ്രിയങ്ങളെ ബാധിക്കുമ്പോൾ, അവ അനുഭവിക്കുന്നവർക്ക് ഒന്നിലധികം സെൻസറി ഹാലൂസിനേഷനുകൾ സൃഷ്ടിക്കുന്നു.
ഓഡിറ്ററി (ശബ്ദ) ഹാലൂസിനേഷൻ
യഥാർത്ഥത്തിൽ ഇല്ലാത്ത സംഗീതം, കാൽപ്പെരുമാറ്റം അല്ലെങ്കിൽ വാതിലുകൾ മുട്ടുന്നത് പോലെയുള്ള ശബ്ദങ്ങൾ കേൾക്കുന്നത് ആണ് ഓഡിറ്ററി ഹാലൂസിനേഷനുകൾ ( പാരക്കൂസിയ എന്നും അറിയപ്പെടുന്നു) എന്ന് അറിയപ്പെടുന്നത്.
ഓഡിറ്ററി ഹാലൂസിനേഷനുകളെ വെർബൽ (വാക്കാലുള്ളത്) അല്ലെങ്കിൽ നോൺവെർബൽ (വാക്കേതരം) ആയി വിഭജിക്കാം.
ഈ ഹാലുസിനേഷനുകൾ ഏറ്റവും സാധാരണമായ ഹാലുസിനേഷനാണ്, ഓഡിറ്ററി വെർബൽ ഹാലൂസിനേഷനുകൾ നോൺവെർബൽ തരത്തേക്കാൾ സാധാരണമാണ്.
ഹിസ്സിംഗ്, വിസിലിംഗ്, നീണ്ട ടോൺ എന്നിവയും അതിലേറെയും പോലെയുള്ള ശബ്ദങ്ങളുടെ ധാരണയാണ് എലിമെന്ററി ഹാലൂസിനേഷനുകൾ.
മിക്ക കേസുകളിലും, ടിന്നിടസ് ഒരു പ്രാഥമിക ഓഡിറ്ററി ഹാലൂസിനേഷനാണ്.
വ്യക്തമോ അല്ലാത്തതോ ആയ, പരിചിതമായതോ അല്ലാത്തതോ ആയ ശബ്ദങ്ങൾ, സംഗീതം അല്ലെങ്കിൽ മറ്റ് ശബ്ദങ്ങൾ എന്നിവയെയാണ് സങ്കീർണ്ണമായ അഥവാ കോംപ്ലക്സ് ഹാലൂസിനേഷൻ എന്ന് വിളിക്കുന്നത്, അത് സൗഹൃദപരമോ ആക്രമണാത്മകമോ ആകാം.
ഇവ പ്രത്യേകിച്ചും സ്കീസോഫ്രീനിയ പോലുള്ള മാനസിക വൈകല്യങ്ങളുമായി ബന്ധപ്പെട്ടിരിക്കുന്നു.
സ്കീസോഫ്രീനിയയിൽ, ശബ്ദങ്ങൾ സാധാരണയായി വ്യക്തിക്ക് പുറത്ത് നിന്ന് വരുന്നതായി തോന്നിപ്പിക്കുന്നത് ആണ്, എന്നാൽ ഡിസോസിയേറ്റീവ് വൈകല്യങ്ങളിൽ അവ വ്യക്തിയുടെ ഉള്ളിൽ നിന്ന് ഉത്ഭവിക്കുന്നതായി തോന്നിപ്പിക്കുന്നു.
സ്കീസോഫ്രീനിയയും ഡിസോസിയേറ്റീവ് ഡിസോർഡേഴ്സും തമ്മിലുള്ള ഡിഫറൻഷ്യൽ ഡയഗ്നോസിസ് പല ഓവർലാപ്പിംഗ് ലക്ഷണങ്ങൾ കാരണം വെല്ലുവിളി നിറഞ്ഞതാണ്.
സങ്കീർണ്ണമായ ഓഡിറ്ററി ഹാലൂസിനേഷനുകളുടെ കാര്യത്തിൽ മ്യൂസിക്കൽ ഹാലൂസിനേഷനുകൾ താരതമ്യേന സാധാരണമാണ്.
കേൾവിക്കുറവ് ( മ്യൂസിക്കൽ ഇയർ സിൻഡ്രോം , ചാൾസ് ബോണറ്റ് സിൻഡ്രോമിന്റെ ഓഡിറ്ററി പതിപ്പ് പോലുള്ളവ), ലാറ്ററൽ ടെമ്പറൽ ലോബ് എപ്പിലെപ്സി, ധമനികളുടെ തകരാറ്, സ്ട്രോക്ക്, ലീഷ്യൻ, പരു അല്ലെങ്കിൽ ട്യൂമർ തുടങ്ങിയ വിവിധ കാരണങ്ങളുടെ ഫലമായും ഇത് സംഭവിക്കാം.
ഉയർന്ന കഫീൻ ഉപഭോഗവും ഒരാൾക്ക് ഓഡിറ്ററി ഹാലൂസിനേഷൻ ഉണ്ടാക്കിയേക്കാം.
ലാ ട്രോബ് യൂണിവേഴ്സിറ്റി സ്കൂൾ ഓഫ് സൈക്കോളജിക്കൽ സയൻസസ് നടത്തിയ ഒരു പഠനത്തിൽ ഒരു ദിവസം അഞ്ച് കപ്പ് കാപ്പി (ഏകദേശം 500 മില്ലിഗ്രാം കഫീൻ) കുടിക്കുന്നത് ഈ പ്രതിഭാസത്തിന് കാരണമാകും എന്ന് കണ്ടെത്തി.
ഓഡിറ്ററി ഹാലൂസിനേഷൻ ഉള്ളതും, എന്നാൽ മാനസിക രോഗത്തിന്റെയോ വൈകല്യത്തിന്റെയോ ലക്ഷണങ്ങൾ കാണിക്കാത്തവരുമായ ആളുകൾക്കു പിന്തുണ നല്കുന്ന സംഘടനയാണ് ഹിയറിംഗ് വോയ്‌സ് മൂവ്‌മെന്റ് .
വിഷ്വൽ (കാഴ്ച) ഹാലൂസിനേഷൻ
യഥാർത്ഥമല്ലാത്ത വസ്തുക്കളോ, രൂപങ്ങളോ, ആളുകളോ, മൃഗങ്ങളോ, വെളിച്ചങ്ങളോ കാണുന്നത് ആണ് വിഷ്വൽ ഹാലൂസിനേഷൻ.
വേറിട്ടതും എന്നാൽ ബന്ധപ്പെട്ടതുമായ ഒരു പ്രതിഭാസം ഒരു വിഷ്വൽ ഇല്യൂഷൻ ആണ്, ഇത് ഒരു യഥാർത്ഥ ബാഹ്യ ഉത്തേജനത്തിന്റെ ഭാഗമായി ഉണ്ടാകുന്ന ഭ്രമാത്മകതയാണ്.
വിഷ്വൽ ഹാലൂസിനേഷനുകൾ ലളിതമോ സങ്കീർണ്ണമോ ആയി തിരിച്ചിരിക്കുന്നു.
ലളിതമായവയിൽ (സിമ്പിൾ വിഷ്വൽ ഹാലൂസിനേഷൻ) ലൈറ്റുകൾ, നിറങ്ങൾ, ജ്യാമിതീയ രൂപങ്ങൾ, അവ്യക്തമായ വസ്തുക്കൾ എന്നിവ കാണുന്നു, അതേസമയം സങ്കീർണ്ണമായതിൽ (കോംപ്ലക്സ് വിഷ്വൽ ഹാലൂസിനേഷൻ) ആളുകൾ വ്യക്തവും ജീവനുള്ളതുമായ ചിത്രങ്ങൾ അല്ലെങ്കിൽ ആളുകൾ, മൃഗങ്ങൾ, വസ്തുക്കൾ, സ്ഥലങ്ങൾ മുതലായവ പോലുള്ള ദൃശ്യങ്ങളാണ് കാണുന്നത്.
കമാൻഡ് (ആജ്ഞ) ഹാലൂസിനേഷൻ
കമാൻഡ് ഹാലൂസിനേഷനുകൾ ആജ്ഞകളുടെ രൂപത്തിലുള്ള ഹാലൂസിനേഷനുകൾ ആണ്; അവ ഒരു ബാഹ്യ ഉറവിടത്തിൽ നിന്നാണെന്ന് തോന്നൽ ഉണ്ടാക്കാം, അല്ലെങ്കിൽ രോഗിയുടെ തലയിൽ നിന്ന് പ്രത്യക്ഷപ്പെടുന്നതായി തോന്നാം.
ഹാലൂസിനേഷനുകൾ നിരുപദ്രവകരം മുതൽ സ്വയം അല്ലെങ്കിൽ മറ്റുള്ളവർക്ക് ദോഷം വരുത്തുന്നതിനുള്ള കമാൻഡുകൾ വരെയാകാം.
കമാൻഡ് ഹാലൂസിനേഷനുകൾ പലപ്പോഴും സ്കീസോഫ്രീനിയയുമായി ബന്ധപ്പെട്ടിരിക്കുന്നു.
കമാൻഡ് ഹാലൂസിനേഷൻ അനുഭവിക്കുന്ന ആളുകൾ സാഹചര്യങ്ങൾക്കനുസരിച്ച് ഹാലുസിനേറ്റഡ് കമാൻഡുകൾ അനുസരിക്കുകയോ അനുസരിക്കാതിരിക്കുകയോ ചെയ്യാം.
അഹിംസാത്മക കമാൻഡുകൾക്ക് അനുസരണം കൂടുതൽ സാധാരണമാണ്.
ചെയ്ത നരഹത്യ ഉൾപ്പടെയുള്ള കുറ്റകൃത്യത്തെ പ്രതിരോധിക്കാൻ കമാൻഡ് ഹാലൂസിനേഷൻ ചിലപ്പോൾ ഉപയോഗിക്കുന്നു.
ഓൾഫാക്ടറി (ഗന്ധം) ഹാലൂസിനേഷൻ
യഥാർത്ഥത്തിൽ ഇല്ലാത്ത ഒരു ദുർഗന്ധം മണക്കുന്ന ഫാന്റോസ്മിയ (ഓൾഫാക്ടറി ഹാലൂസിനേഷൻസ്), കൂടാതെ ഒരു ഗന്ധത്തെ മറ്റൊന്നായി മനസ്സിലാക്കുന്ന പരോസ്മിയ (ഒൾഫാക്ടറി ഇല്യൂഷൻ) എന്നിവ പൊതുവേ ഗുരുതരമല്ലാത്തവയാണ്.
മൂക്കിലെ അണുബാധകൾ, മൂക്കിലെ പോളിപ്സ്, ദന്ത പ്രശ്നങ്ങൾ, മൈഗ്രെയ്ൻ, തലയ്ക്കേറ്റ പരിക്കുകൾ, അപസ്മാരം, സ്ട്രോക്കുകൾ അല്ലെങ്കിൽ ബ്രെയിൻ ട്യൂമറുകൾ തുടങ്ങിയ നിരവധി അവസ്ഥകൾ ഇതിന് കാരണമാകാം.
പുകവലി, ചിലതരം രാസവസ്തുക്കളുമായുള്ള സമ്പർക്കം (ഉദാഹരണത്തിന്, കീടനാശിനികൾ അല്ലെങ്കിൽ ലായകങ്ങൾ) അല്ലെങ്കിൽ തല അല്ലെങ്കിൽ കഴുത്തിലെ അർബുദത്തിനുള്ള റേഡിയേഷൻ ചികിത്സ എന്നിവയും ഇതിന് കാരണമാകാം.
വിഷാദം , ബൈപോളാർ ഡിസോർഡർ , ലഹരി, ലഹരിവസ്തുക്കളിൽ നിന്നുള്ള പിൻവാങ്ങൽ അല്ലെങ്കിൽ മാനസിക വൈകല്യങ്ങൾ (ഉദാഃ സ്കീസോഫ്രീനിയ ) പോലുള്ള ചില മാനസിക വൈകല്യാല്യങ്ങളുടെ ലക്ഷണവും ഇതാകാം.
അനുഭവിക്കുന്ന ഗന്ധങ്ങൾ സാധാരണയായി അസുഖകരമാണ്.
ടാക്ടൈൽ (സ്പർശനം) ഹാലൂസിനേഷൻ
ചർമ്മത്തിലേക്കോ മറ്റ് അവയവങ്ങളിലേക്കോ വിവിധ തരത്തിലുള്ള സമ്മർദ്ദങ്ങൾ ഉണ്ടെന്ന് തോന്നുന്നതാണ് ടാക്ടൈൽ ഹാലൂസിനേഷൻ.
ഇതിന്റെ ഒരു ഉപവിഭാഗമായ ഫോർമിക്കേഷൻ, ചർമ്മത്തിന് താഴെ പ്രാണികൾ ഇഴയുന്നപോലെ തോന്നുന്നത് ആണ്, ഇത് പലപ്പോഴും നീണ്ട കൊക്കെയ്ൻ ഉപയോഗവുമായി ബന്ധപ്പെട്ടിരിക്കുന്നു.
എന്നിരുന്നാലും, ആർത്തവവിരാമം പോലുള്ള സാധാരണ ഹോർമോൺ മാറ്റങ്ങളുടെ ഫലമോ പെരിഫറൽ ന്യൂറോപ്പതി , ഉയർന്ന പനി, ലൈം രോഗം, ചർമ്മ കാൻസർ എന്നിവ മൂലമോ ഇത് ഉണ്ടാകാം.
ഗസ്റ്റേറ്ററി (രുചി) ഹാലൂസിനേഷൻ
ഉത്തേജകങ്ങളുടെ അഭാവത്തിൽ ഏതെങ്കിലും രുചിയുടെ തോന്നൽ ആണ് ഗസ്റ്റേറ്ററി ഹാലൂസിനേഷൻ.
ഈ ഹാലുസിനേഷനുകൾ പലപ്പോഴും വിചിത്രമോ അരോചകമോ ആയ രുചികൾക്ക് കാരണമാകുന്നു.
ഗസ്റ്റേറ്ററി ഹാലൂസിനേഷനുകൾ (പലപ്പോഴും ഒരു ലോഹ രുചി) അപസ്മാരം ബാധിച്ച ആളുകൾക്ക് താരതമ്യേന സാധാരണമായ ലക്ഷണമാണ്.
ഈ സാഹചര്യത്തിൽ ഗസ്റ്റേറ്ററി ഹാലൂസിനേഷനു കാരണമാകുന്ന തലച്ചോറിന്റെ പ്രദേശങ്ങൾ ഇൻസുലയും സിൽവിയൻ ഫിഷറിന്റെ സുപ്പീരിയർ ബാങ്കും ആണ്.
സെക്ഷ്വൽ (ലൈംഗിക) ഹാലൂസിനേഷൻ
ഉത്തേജനം ഇല്ലാതെ ലൈംഗികമായ അല്ലെങ്കിൽ രതിമൂർച്ഛയുടെ അനുഭവം ഉണ്ടാകുന്നത് ആണ് സെക്ഷ്വൽ ഹാലൂസിനേഷൻ.
അവ ഏകതാനമോ മൾട്ടിമോഡൽ സ്വഭാവമുള്ളതോ ആകാം.
ഇവയുടെ പതിവ് ഉദാഹരണങ്ങളിൽ രതിമൂർച്ഛ അനുഭവിക്കുക, ഇറോജെനസ് സോണിൽ സ്പർശിക്കുന്നതുപോലെ തോന്നുക, ജനനേന്ദ്രിയങ്ങളിൽ ഉത്തേജനം അനുഭവപ്പെടുക, ലൈംഗിക പ്രവർത്തനവുമായി ബന്ധപ്പെട്ട അഭിരുചികളോ മണങ്ങളോ അനുഭവിക്കുക എന്നിവ ഉൾപ്പെടുന്നു.
ലൈംഗിക ഉള്ളടക്കത്തിൻ്റെ ദൃശ്യവൽക്കരണങ്ങളും ലൈംഗികത പ്രകടമാക്കുന്ന ശബ്ദങ്ങളും ചിലപ്പോൾ ഈ വർഗ്ഗീകരണത്തിൽ ഉൾപ്പെടുത്തിയേക്കാം.
മൾട്ടിമോഡൽ
ഒന്നിലധികം ഇന്ദ്രിയങ്ങൾ ഉൾപ്പെടുന്ന ഹാലുസിനേഷനെ മൾട്ടിമോഡൽ എന്ന് വിളിക്കുന്നു.
ഇവ ഒരേസമയം അല്ലെങ്കിൽ ഒന്നിന്നുപിറകെ മറ്റൊന്ന് എന്ന രീതിയിൽ സംഭവിക്കാം, കൂടാതെ ഇവ പരസ്പരം ബന്ധപ്പെട്ടതോ ബന്ധമില്ലാത്തതോ ആയിരിക്കാം, അതുപോലെ ഇവ യാഥാർത്ഥ്യവുമായി പൊരുത്തമുള്ളതൊ പൊരുത്തമില്ലാത്തതൊ ആകാം.
പല അടിസ്ഥാന കാരണങ്ങൾ മൂലം വിഭ്രാന്തി ഉണ്ടാകാം .
ഹിപ്നാഗോജിക് ഹാലൂസിനേഷൻ
ജനസംഖ്യയുടെ ഉയർന്ന അനുപാതത്തെ ബാധിക്കുന്ന ഇത്തരം മതിഭ്രമങ്ങൾ ഉറങ്ങുന്നതിന് തൊട്ടുമുമ്പ് സംഭവിക്കുന്നു.
ഒരു സർവേയിൽ പ്രതികരിച്ചവരിൽ 37% പേർ ആഴ്ചയിൽ രണ്ടുതവണ വരെ ഇത് അനുഭവിച്ചതായി പറയുന്നു.
മിഥ്യാധാരണകൾ സെക്കന്റുകൾ മുതൽ മിനിറ്റുകൾ വരെ നീണ്ടുനിൽക്കും, സാധാരണയായി വിഷയത്തിന് ചിത്രങ്ങളുടെ യഥാർത്ഥ സ്വഭാവത്തെക്കുറിച്ച് ബോധമുണ്ടാകാം.
ഇവ നാർക്കോലെപ്സിയുമായി ബന്ധപ്പെട്ടിരിക്കാം.
ഹിപ്നാഗോജിക് ഹാലൂസിനേഷൻ ചിലപ്പോൾ ബ്രെയിൻസ്റ്റെം അസാധാരണതകളുമായി ബന്ധപ്പെട്ടിരിക്കുന്നു, പക്ഷേ ഇത് അപൂർവമാണ്.
പെഡുങ്കുലർ ഹാലൂസിനോസിസ്
മസ്തിഷ്കത്തിലെ ഒരു ന്യൂറൽ ട്രാക്ടായ പെഡങ്കിളുമായി ബന്ധപ്പെട്ടതാണ് പെഡൻക്യുലർ ഹാലൂസിനേഷൻ.
ഈ മതിഭ്രമങ്ങൾ സാധാരണയായി വൈകുന്നേരങ്ങളിലാണ് സംഭവിക്കുന്നത്.
ഇവ വിഷ്വൽ ഫീൽഡിന്റെ ഏത് ഭാഗത്തും സംഭവിക്കാം, അവ അപൂർവ്വമായി പോളിമോഡൽ ആണ്.
ഡെലിറിയം ട്രെമെൻസ്
വിഷ്വൽ ഹാലൂസിനേഷന്റെ കൂടുതൽ നിഗൂഢമായ രൂപങ്ങളിലൊന്നാണ് ഡെലിറിയം ട്രെമെൻസ് .
ഇത് മദ്യപാനത്തിൽ നിന്നും പിൻവാങ്ങുന്നതുമായി ബന്ധപ്പെട്ടിരിക്കുന്നു.
ഡെലിറിയം ട്രെമെൻസ് ഉള്ള വ്യക്തികൾ അസ്വസ്ഥരാകുകയും ആശയക്കുഴപ്പത്തിലാകുകയും ചെയ്തേക്കാം, പ്രത്യേകിച്ച് ഈ രോഗത്തിൻറെ പിന്നീടുള്ള ഘട്ടങ്ങളിൽ.
പാർക്കിൻസൺസ് രോഗവും ലെവി ബോഡി ഡിമെൻഷ്യയും
പാർക്കിൻസൺസ് രോഗം ബാധിച്ചവരിലെ വിഭ്രാന്തി ലക്ഷണങ്ങൾ ലെവി ബോഡി ഡിമെൻഷ്യയുമായി ബന്ധപ്പെട്ടിരിക്കുന്നു.
ലക്ഷണങ്ങൾ ദൃശ്യ മണ്ഡലത്തിന്റെ ഏതെങ്കിലും ഭാഗത്ത് വൈകുന്നേരങ്ങളിൽ പ്രത്യക്ഷപ്പെടുന്നു, അവ അപൂർവ്വമായി പോളിമോഡൽ ആണ്.
ഇവ സാധാരണയായി നിരവധി മിനിറ്റുകൾ നീണ്ടുനിൽക്കും.
പാർക്കിൻസൺസ് രോഗം സാധാരണയായി ഡീഗ്രേഡഡ് സബ്സ്റ്റാന്റിയ നിഗ്ര പാർസ് കോംപാക്റ്റയുമായി ബന്ധപ്പെട്ടിരിക്കുന്നു, എന്നാൽ സമീപകാല തെളിവുകൾ സൂചിപ്പിക്കുന്നത് തലച്ചോറിലെ നിരവധി സൈറ്റുകളെ പാർക്കിൻസൺസ് രോഗം ബാധിക്കുന്നു എന്നാണ്.
മീഡിയൻ റാഫെ ന്യൂക്ലിയസ്, ലോക്കസ് കോറുലിയസിന്റെ നോറാഡ്രെനെർജിക് ഭാഗങ്ങൾ, പാരാബ്രാക്കിയൽ ഏരിയയിലെ കോളിനെർജിക് ന്യൂറോണുകൾ, ടെഗ്മെന്റത്തിലെ പെഡൻകുലോപോണ്ടിൻ ന്യൂക്ലിയസ് എന്നിവ അപചയത്തിന്റെ ചില സ്ഥലങ്ങളിൽ ഉൾപ്പെടുന്നു.
മൈഗ്രെയ്ൻ കോമ
കോമാറ്റോസ് അവസ്ഥയിൽ നിന്ന് സുഖം പ്രാപിക്കുമ്പോഴാണ് ഇത്തരത്തിലുള്ള വിഭ്രാന്തി സാധാരണയായി അനുഭവപ്പെടുന്നത്.
മൈഗ്രെയ്ൻ കോമ രണ്ട് ദിവസം വരെ നീണ്ടുനിൽക്കും.
പൂർണ്ണബോധാവസ്ഥയിലാണ് മതിഭ്രമങ്ങൾ സംഭവിക്കുന്നത്.
അറ്റാക്സിക് ലീഷ്യനുകൾ മൈഗ്രെയ്ൻ കോമയ്ക്കൊപ്പം വരുന്നതായി ശ്രദ്ധിക്കപ്പെട്ടിട്ടുണ്ട്.
ചാൾസ് ബോണറ്റ് സിൻഡ്രോം
ഭാഗികമായോ ഗുരുതരമായോ കാഴ്ച നഷ്ടപ്പെട്ട ഒരു വ്യക്തി അനുഭവിക്കുന്ന വിഷ്വൽ ഹാലൂസിനേഷനുകളാണ് ചാൾസ് ബോണറ്റ് സിൻഡ്രോം .
ഇവ എപ്പോൾ വേണമെങ്കിലും, ഏത് പ്രായത്തിലുള്ളവരെയും ബാധിക്കാം.
ഒഫ്താൽമോപതിക് ഹാലൂസിനേഷൻസ് ആണ് ഒരു ഡിഫറൻഷ്യൽ ഡയഗ്നോസിസ്.
ഫോക്കൽ എപ്പിലെപ്സി
ഫോക്കൽ സീസേഴ്സ് മൂലമുണ്ടാകുന്ന വിഷ്വൽ ഹാലൂസിനേഷനുകൾ മസ്തിഷ്കത്തിന്റെ പ്രദേശത്തെ ആശ്രയിച്ച് വ്യത്യാസപ്പെടുന്നു.
മയക്കുമരുന്ന്-പ്രേരിതമായ ഹാലൂസിനേഷനുകൾ
വിഷ്വൽ, ഓഡിറ്ററി ഹാലൂസിനേഷനുകൾക്ക് കാരണമാകുമെന്ന് അറിയപ്പെടുന്ന നിരവധി മരുന്നുകളുണ്ട്.
ഹാലൂസിനോജൻസ് , ഡിസോസിയേറ്റീവുകൾ, ഡെലിറന്റുകൾ എന്നിവയാണ് പൊതുവേ ഹാലൂസിനേഷനുകൾക്ക് കാരണമാകുന്നത്.
ലൈസെർജിക് ആസിഡ് ഡൈത്തിലാമൈഡ് (എൽഎസ്ഡി), സൈലോസൈബിൻ തുടങ്ങിയ ചില സൈക്കഡെലിക്കുകളും വിഭ്രാന്തിക്ക് കാരണമാകും.
ഹാലൂസിനേഷനുകൾക്ക് ചികിത്സകൾ കുറവാണ്, എന്നിരുന്നാലും, മാനസികരോഗങ്ങൾ മൂലമുണ്ടാകുന്ന വിഭ്രാന്തികളാണെങ്കിൽ ഒരു സൈക്കോളജിസ്റ്റിനെയോ സൈക്യാട്രിസ്റ്റിനെയോ സമീപിക്കേണ്ടതാണ്, അവയ്ക്ക് ആ ഡോക്ടർമാരുടെ നിരീക്ഷണത്തെ അടിസ്ഥാനമാക്കിയുള്ളതാണ് ചികിത്സ.
രോഗലക്ഷണങ്ങൾ ഗുരുതരമാവുകയും കാര്യമായ അസ്വസ്ഥത ഉണ്ടാക്കുകയും ചെയ്താൽ, ആൻ്റി സൈക്കോട്ടിക്, മരുന്നുകൾ രോഗത്തെ ചികിത്സിക്കാൻ ഉപയോഗിക്കാം.
ഹാലുസിനോജെനിക് മരുന്നുകൾ, ഉത്തേജക മരുന്നുകൾ, സ്ട്രെസ് ലെവലുകൾ എന്നിവ നിയന്ത്രിക്കുക, ആരോഗ്യകരമായി ജീവിക്കുക, ധാരാളം ഉറങ്ങുക എന്നിവ വിഭ്രാന്തിയുടെ വ്യാപനം കുറയ്ക്കാൻ സഹായിക്കും.
വിഭ്രാന്തിയുടെ എല്ലാ സാഹചര്യങ്ങളിലും, വൈദ്യസഹായം തേടണം.
ഹിരണ്യ പെയ്റിസ് ഇംഗ്ലീഷ് വിലാസം https://ml.wikipedia.org/wiki/Hiranya_Peiris
മൈക്രോവേവ് പശ്ചാത്തലവികിരണത്തിലെ ഗവേഷണങ്ങളുടെ പേരിൽ അറിയപ്പെടുന്ന ലണ്ടൻ യൂണിവേഴ്സിറ്റി കോളേജിലെ അസ്ടോഫിസിസ്റ്റ് ആണ് ഹിരണ്യ വി. പെയ്റിസ്.
അവർ തയ്യാറാക്കിയ ആദ്യകാല പ്രപഞ്ചത്തിന്റെ വിശദമായ ഭൂപടങ്ങളുടെ പേരിൽ 2018 ൽ അടിസ്ഥാന ഭൗതികശാസ്ത്രത്തിലെ ബ്രേക്ക്ത്രൂ പ്രൈസ് ലഭിച്ച 27 ശാസ്ത്രജ്ഞരിൽ ഒരാളായി അവർ.
ശ്രീലങ്കയിലാണ് പെയ്റിസ് ജനിച്ചത്.1998 ൽ കേംബ്രിഡ്ജ് യൂണിവേഴ്സിറ്റിയിൽ നിന്ന് നാചുറൽ സയൻസസ് ട്രൈപോസ്, ചെയ്തു.
പിന്നീട് പ്രിൻസ്റ്റൺ സർവകലാശാലയിൽ നിന്ന് ആസ്ട്രോഫിസിക്കൽ സയൻസസ് വിഭാഗത്തിൽ പിഎച്ച്ഡി നേടി.
അവിടെ അവർ ആദ്യം വിൽക്കിൻസൺ മൈക്രോവേവ് അനിസോട്രോപ്പി പ്രോബിൽ (ഡബ്ല്യു മാപ്പ്) ജോലി ചെയ്തു.
പിഎച്ച്ഡിക്ക് ശേഷം, ചിക്കാഗോ സർവകലാശാലയിലെ കാവ്ലി ഇൻസ്റ്റിറ്റ്യൂട്ട് ഫോർ കോസ്മോളജിക്കൽ ഫിസിക്‌സിൽ ഹബിൾ ഫെലോ ആയി ജോലിയിൽ പ്രവേശിച്ചു.
നിരവധി മത്സരാധിഷ്ഠിത പോസ്റ്റ്ഡോക്ടറൽ ഫെലോഷിപ്പുകൾ വഹിച്ച ശേഷം, 2007 ൽ സയൻസ് ആൻഡ് ടെക്നോളജി ഫെസിലിറ്റീസ് കൗൺസിൽ (STFC) അഡ്വാൻസ്ഡ് ഫെലോ ആയി കേംബ്രിഡ്ജ് സർവകലാശാലയിൽ തിരിച്ചെത്തിയ പെയ്റിസിന് 2008 ൽ കേംബ്രിഡ്ജിലെ കിംഗ്സ് കോളേജിൽ നിന്ന് ജൂനിയർ റിസർച്ച് ഫെലോഷിപ്പ് ലഭിച്ചു.
2009 -ൽ, പ്രപഞ്ചശാസ്ത്രത്തിനുള്ള ലെവർഹുൽമെ ട്രസ്റ്റ് അവാർഡ് നേടിയ പെയ്റിസ് ലണ്ടൻ യൂണിവേഴ്സിറ്റി കോളേജിൽ ഒരു ഫാക്കൽറ്റി ആയി ഇടം നേടി.
അവർ നിലവിൽ ലണ്ടൻ യൂണിവേഴ്സിറ്റി കോളേജിലെ ആസ്ട്രോഫിസിക്സ് പ്രൊഫസറും സ്റ്റോക്ക്ഹോമിലെ കോസ്മോപാർട്ടിക്കിൾ ഫിസിക്സിലെ ഓസ്കാർ ക്ലീൻ സെന്ററിന്റെ ഡയറക്ടറുമാണ്.
2012-ൽ, പെയ്റിസ് ഉൾപ്പെട്ട ഡബ്ല്യു മാപ്പ് ടീമിന്റെ " exquisite measurements of anisotropies in the relic radiation from the Big Bang---the Cosmic Microwave Background ( മഹാവിസ്ഫോടനത്തിൽ നിന്നുള്ള അവശിഷ്ട വികിരണത്തിലെ അനിസോട്രോപ്പികളുടെ വിശിഷ്ടമായ അളവുകൾ --- കോസ്മിക് മൈക്രോവേവ് പശ്ചാത്തലത്തിൽ) " ന് ഗ്രുബർ കോസ്മോളജി സമ്മാനം ലഭിച്ചു.
പെയ്റിസ് സംഭാവന ചെയ്ത കോസ്മിക് ഇൻഫ്ലേഷനെക്കുറിച്ചുള്ള ഡബ്ല്യു മാപ്പ്- ന്റെ ഫലങ്ങളെ സ്റ്റീഫൻ ഹോക്കിംഗ് വിശേഷിപ്പിച്ചത് "തന്റെ കരിയറിലെ ഭൗതികശാസ്ത്രത്തിലെ ഏറ്റവും ആവേശകരമായ വികസനം" എന്നാണ്.
കോസ്മിക് മൈക്രോവേവ് പശ്ചാത്തലത്തിൽ ആദിമ ഗുരുത്വാകർഷണ തരംഗങ്ങൾ കണ്ടെത്തിയതിനെക്കുറിച്ചുള്ള 2014 പ്രഖ്യാപനത്തിൽ അവർക്ക് സംശയമുണ്ടായിരുന്നു.
"അവർ തിങ്കളാഴ്ച ഗുരുത്വാകർഷണ തരംഗങ്ങൾ പ്രഖ്യാപിക്കുകയാണെങ്കിൽ എനിക്ക് വളരെയധികം ബോധ്യപ്പെടുത്തേണ്ടതുണ്ട്. എന്നാൽ അവർക്ക് ശക്തമായ കണ്ടെത്തൽ ഉണ്ടെങ്കിൽ... യേശുവേ! ഞാൻ അടുത്ത ആഴ്ച അവധി എടുക്കും.."
മൈക്ക് ഹോക്ക്നി അവരുടെ ഈ ഉദ്ധരണി ഉപയോഗിച്ച്, ഉന്നത ശാസ്ത്രജ്ഞർക്ക് പോലും ബോധ്യപ്പെടേണ്ടതാണ്, കാരണം ശാസ്ത്രീയ കണ്ടെത്തലുകൾ എല്ലായ്പ്പോഴും ഫലങ്ങളുടെ വ്യാഖ്യാനങ്ങൾ മാത്രമാണ് എന്ന് അഭിപ്രായപ്പെട്ടു.
പെയ്റിസിന്റെ സംശയം നന്നായി സ്ഥാപിക്കപ്പെട്ടു: 2015 ജനുവരി 30 ന്, BICEP2, പ്ലാങ്ക് ഡാറ്റ എന്നിവയുടെ ഒരു സംയുക്ത വിശകലനം പ്രസിദ്ധീകരിക്കുകയും യൂറോപ്യൻ സ്പേസ് ഏജൻസി ആദിമ ഗുരുത്വാകർഷണ തരംഗങ്ങൾ വ്യത്യസ്ത പരീക്ഷണങ്ങളിലൂടെ കണ്ടെത്തിയിട്ടുണ്ട് എങ്കിലും ക്ഷീരപഥത്തിലെ പൊടിപടലത്തിന് സിഗ്നലിനെ പൂർണമായും ആട്രിബ്യൂട്ട് ചെയ്യാമെന്ന് പ്രഖ്യാപിച്ചു.
2018 -ൽ, "കോസ്മിക് ഘടനയുടെ ഉത്ഭവവും പരിണാമവും മനസ്സിലാക്കുന്നതിനുള്ള അവരുടെ പ്രധാന സംഭാവനകൾ" പരിഗണിച്ച് യുകെ ഇൻസ്റ്റിറ്റ്യൂട്ട് ഓഫ് ഫിസിക്‌സിന്റെ ഹോയിൽ മെഡലും സമ്മാനം പെയ്റിസിന് ലഭിച്ചു.
പ്രാഥമിക ഭൗതികശാസ്ത്രവുമായി പ്രപഞ്ചശാസ്ത്രപരമായ നിരീക്ഷണങ്ങളെ ബന്ധിപ്പിക്കുന്ന പ്രപഞ്ചത്തിന്റെ ആദ്യകാല ചലനാത്മകതയെക്കുറിച്ചുള്ള നൂതനമായ ഗവേഷണത്തിന്, 2020 -ൽ ഗോറാൻ ഗുസ്താഫ്സൺ ഫൗണ്ടേഷനും റോയൽ സ്വീഡിഷ് അക്കാദമി ഓഫ് സയൻസസും ചേർന്ന് പെയ്റിസിന് ഭൗതികശാസ്ത്രത്തിലെ ഗോറൻ ഗുസ്താഫ്സൺ സമ്മാനം നൽകി.
യുണൈറ്റഡ് കിംഗ്ഡത്തിലെ കണിക ഭൗതികശാസ്ത്രത്തിനും ജ്യോതിശാസ്ത്രത്തിനും ധനസഹായം നൽകുന്ന റിസർച്ച് കൗൺസിലിന്റെ മുതിർന്ന തന്ത്രപരമായ ഉപദേശക സമിതിയായ എസ്ടിഎഫ്സി കൗൺസിൽ അംഗമായും അവർ തിരഞ്ഞെടുക്കപ്പെട്ടു.
പ്രപഞ്ചശാസ്ത്രത്തിലെ സംഭാവനകൾക്കുള്ള അംഗീകാരമായി 2021 -ൽ പെയ്റിസിന് ജർമ്മൻ ഫിസിക്കൽ സൊസൈറ്റിയുടെ മാക്സ് ബോൺ മെഡൽ ആൻഡ് പ്രൈസ്, റോയൽ ആസ്ട്രോണമിക്കൽ സൊസൈറ്റിയുടെ എഡ്ഡിംഗ്ടൺ മെഡൽ എന്നിവ ലഭിച്ചു.
പൊതു ഇടപെടലുകൾ
പെയ്റിസ് അക്കാദമിക് പ്രഭാഷണങ്ങൾക്കൊപ്പം, പ്രപഞ്ചശാസ്ത്രത്തെക്കുറിച്ച് പൊതു പ്രഭാഷണങ്ങളും നടത്താറുണ്ട്.
റേഡിയോയ്ക്കും അച്ചടി മാധ്യമങ്ങൾക്കും ലേഖനങ്ങളും അഭിമുഖങ്ങളും നൽകിയിട്ടുണ്ട്.
പോഡ്കാസ്റ്റുകളിലും ടെലിവിഷൻ പരിപാടികളിലും ദേശീയ വാർത്തകളിലും അവർ പ്രത്യക്ഷപ്പെട്ടിട്ടുണ്ട്.
2013 -ൽ അവർ TEDxCERN- ൽ "മൾട്ടിപ്ലൈയിങ് ഡൈമൻഷൻസ്" എന്ന പ്രഭാഷണം നടത്തി.
ആ വർഷം അസ്ട്രോണമി മാഗസിൻ അവരെ ജ്യോതിശാസ്ത്രത്തിലെ വളർന്നുവരുന്ന ഏറ്റവും മികച്ച പത്ത് താരങ്ങളിൽ ഒരാളായി തിരഞ്ഞെടുത്തു.
2014-ൽ, ഡെയ്‌ലി മെയിലിലെ അപരനാമത്തിൽ എഴുതിയ എഫ്രെയിം ഹാർഡ്‌കാസിൽ ഡയറി കോളം, അവരുടെ ലിംഗവും വംശീയതയും കാരണമാണ് ബിബിസി ന്യൂസ് നൈറ്റിലെ കോസ്മിക് എക്സ്ട്രാ ഗാലക്റ്റിക് പോളറൈസേഷൻ 2 (BICEP-2) പരീക്ഷണത്തിന്റെ ഫലങ്ങൾ ചർച്ച ചെയ്യാൻ പെയ്റിസിനെ (മാഗി ആഡെറിൻ-പോക്കോക്കിനൊപ്പം) തിരഞ്ഞെടുത്തതെന്ന് അവകാശപ്പെട്ടു.
ഈ അഭിപ്രായങ്ങളെ മുഖ്യധാരാ മാധ്യമങ്ങൾ, റോയൽ ആസ്ട്രോണമിക്കൽ സൊസൈറ്റി, പെയ്റിസിന്റെ തൊഴിലുടമയായ യൂണിവേഴ്സിറ്റി കോളേജ് ലണ്ടൻ,   എന്നിവ അപലപിച്ചു, ഡെയ്‌ലി മെയിലും അതിന്റെ കോളവും ദിവസങ്ങൾക്കുള്ളിൽ പിൻവലിച്ചു.
2017 ൽ, "കോസ്മോപാർട്ടിക്കിൾ" എന്ന പേരിൽ കലാസൃഷ്ടികൾ സൃഷ്ടിക്കാൻ പെയ്റിസ് ആർട്ടിസ്റ്റ് പെനിലോപ് റോസ് കൗലിയുമായി സഹകരിച്ചു.
2019 ൽ സ്വീഡനിലെ ബിൽഡ്മുസീറ്റിൽ നടന്ന പ്രദർശനത്തിൽ പ്രദർശിപ്പിച്ച ആർട്ടിസ്റ്റ് ഗോഷ്ക മകുഗയുടെ ഒരു കലാസൃഷ്ടിക്ക് 2018 -ൽ പെയ്റിസ് സംഭാവന നൽകി.
14 അന്താരാഷ്ട്ര കലാകാരന്മാരുടെ കണികാ ഭൗതികശാസ്ത്രത്തിൽ നിന്ന് പ്രചോദനം ഉൾക്കൊണ്ട സൃഷ്ടികൾ അവിടെ അവതരിപ്പിച്ചു.
2018 ലെ ഫണ്ടമെന്റൽ ഫിസിക്സിലെ ബ്രേക്ക്ത്രൂ സമ്മാനം ലഭിച്ച 27 അംഗ ടീമിലെ അംഗമായിരുന്നു പെയ്റിസ്.
ഡബ്ലിയു മാപ്പിൽ നിന്ന് സൃഷ്ടിക്കപ്പെട്ട ആദ്യകാല പ്രപഞ്ചത്തിന്റെ വിശദമായ ഭൂപടങ്ങൾക്കാണ് 3 മില്യൺ ഡോളർ വരുന്ന ആ അവാർഡ് നൽകിയത്.
ആധുനിക പ്രപഞ്ചശാസ്ത്രത്തെ മാറ്റിമറിച്ച 2001 -ൽ ആരംഭിച്ച ഒരു നാസ പര്യവേക്ഷണ ദൗത്യമാണ് ഡബ്ല്യു മാപ്പ്.
മറ്റ് അവാർഡുകൾ ഇവയാണ്: പെയ്റിസ് 2012 ൽ റോജർ ഡേവിസിൽ നിന്ന് ഫൗലർ സമ്മാനം സ്വീകരിക്കുന്നു 2021 - എഡിങ്ടൺ മെഡൽ, റോയൽ അസ്ട്രോണമിക്കൽ സൊസൈറ്റി 2021 - ജർമ്മൻ ഫിസിക്കൽ സൊസൈറ്റി ഇൻസ്റ്റിറ്റ്യൂട്ട് ഓഫ് ഫിസിക്സിന്റെ മാക്സ് ബോൺ മെഡൽ ആൻഡ് പ്രൈസ് 2020 - ഗോറാൻ ഗുസ്താഫ്സൺ ഫൗണ്ടേഷനും റോയൽ സ്വീഡിഷ് അക്കാദമി ഓഫ് സയൻസസും ചേർന്ന് നൽകുന്ന ഭൗതികശാസ്ത്രത്തിലെ ഗോറൻ ഗുസ്താഫ്സൺ പ്രൈസ് 2018 - ഫ്രെഡ് ഹോയ്ൽ മെഡൽ ആൻഡ് പ്രൈസ്, ഇന്സ്റ്റിറ്റ്യൂട്ട് ഓഫ് ഫിസിക്സ് 2018 - ബ്രേക്ക്ത്രൂ പ്രൈസ് ഇൻ ഫണ്ടമെന്റൽ ഫിസിക്സ് 2014 - ബചാൾട്ടർ കോസ്മോളജി പ്രൈസ് 2012 - ഗ്രുബർ ഫൌണ്ടേഷൻ നൽകുന്ന കോസ്മോളജിയിലെ ഗ്രുബർ പ്രൈസ് 2012 - ഫോളർ പ്രൈസ്, റോയൽ അസ്ട്രോണമിക്കൽ സൊസൈറ്റി 2009 - ഫിലിപ്പ് ലെവെഹർഹും പ്രൈസ് ലെവെർഹും ട്രസ്റ്റ് 2007 - ഹാലിഡെ പ്രൈസ്, STFC 2007 - കാവ്ലി ഫ്രോണ്ടിയേഴ്സ് ഫെലോ, നാഷനൽ അക്കാദമി ഓഫ് സയൻസസ് പ്രസിദ്ധീകരണങ്ങൾ ഹിരണ്യ പെയ്റിസ്'s publications indexed by Google Scholar അവലംബം
ഹുവാ മുലാൻ
ചൈനയിലെ , ക്രിസ്തുവർഷം 4 മുതൽ 6 വരെ നൂറ്റാണ്ടുകളിലെ വടക്കൻ, തെക്കൻ രാജവംശങ്ങളുടെ കാലഘട്ടത്തിലെ നാടോടിക്കഥകളിലെ ഒരു ഐതിഹാസിക നായികയാണ് ഹുവാ മുലാൻ ( ചൈനീസ് : 花木蘭).
ചരിത്രകാരന്മാർ പൊതുവെ മുലാനെ ഒരു സാങ്കൽപ്പിക കഥാപാത്രമായാണ് കണക്കാക്കുന്നത്.
ഐതിഹ്യമനുസരിച്ച്, ഒരു യുദ്ധകാലത്ത് മുലാന്റെ നാട്ടിൽ സൈന്യത്തിലേക്കുള്ള നിർബന്ധിത നിയമനം നടക്കുന്നു.
തന്റെ വൃദ്ധനായ പിതാവിന് യുദ്ധത്തിൽ പങ്കെടുക്കേണ്ടി വരുന്നതിൽ ദു:ഖം തോന്നിയ മുലാൻ ആണായി വേഷം മാറി പിതാവിന്റെ സ്ഥാനം ഏറ്റെടുക്കുന്നു.
വടക്കൻ അതിർത്തിക്കപ്പുറമുള്ള ഗോത്രസംഘങ്ങൾക്കെതിരായ യുദ്ധത്തിലെ ധീരതയാർന്ന സൈനിക സേവനത്തിൽ സന്തുഷ്ടനായ ചക്രവർത്തി മുലാന് സൈന്യത്തിൽ ഉയർന്ന പദവി വാഗ്ദാനം ചെയ്യുന്നു.
എന്നാൽ അതു നിരസിച്ച് മുലാൻ ജന്മനാട്ടിലേക്ക് തിരിക്കുകയും അവിടെ അവൾ തന്റെ കുടുംബവുമായി വീണ്ടും ഒന്നിക്കുകയും ചെയുന്നു.
ഗ്രാമത്തിൽ വച്ച്, സൈന്യത്തിലെ തന്റെ സഹപ്രവർത്തകരെ അതിശയിപ്പിച്ചുകൊണ്ട്, താനൊരു പെൺകുട്ടിയായിരുന്നു എന്ന് മുലാൻ വെളിപ്പെടുത്തുന്
നു.
വടക്കൻ വെയ് രാജവംശത്തിൻ്റെ (386-535 CE) കാലത്ത് രചിക്കപ്പെട്ടതായി വിശ്വസിക്കപ്പെടുന്ന ഒരു നാടോടി ഗാനമായ മുലാൻ്റെ വീരകഥയിൽ ആണ് മുലാൻ ആദ്യമായി ലിഖിതരൂപത്തിൽ കാണപ്പെടുന്നത്.
തെക്കൽ ചെൻ രാജവംശത്തിന്റെ (557–589 CE) കാലത്തുണ്ടായ ഒരു ആന്തോളജിയിലും മുലാന്റെ കഥയുണ്ട്.
റൗറാൻ എന്ന നാടോടി ഗോത്രവിഭാഗങ്ങൾക്കെതിരായി വടക്കൻ വെയ് രാജവംശത്തിന്റെ പടനീക്കങ്ങളുടെ കാലഘട്ടമാണ് മുലാന്റെ ചരിത്രപരമായ ജീവിതകാലമായി പറയപ്പെടുന്നത്.
എന്നാൽ പിൽക്കാലത്തു വന്ന ഒരു വിവരണത്തിൽ മുലാന്റെ കഥ ടാംഗ് രാജവംശത്തിന്റെ രൂപീകരണ കാലത്ത് (ക്രി.വ.620) നടന്നതായി പറയുന്നു.
മുലാന്റെ കഥയുടെ വ്യത്യസ്ത പതിപ്പുകളിൽ നായികയ്ക്ക് വ്യത്യസ്ത കുടുംബപ്പേരുകൾ നൽകിയിരിക്കുന്നതായി കാണാം.
ചിലതിൽ ഴു എന്നും മറ്റു ചിലതിൽ വെയ് എന്നുമാണ് മുലാന്റെ കുടുംബപ്പേര്.
സൂ വെയ് എഴുതിയ കുടുംബപ്പേരായ് ഹുവാ ആണ് സമീപ വർഷങ്ങളിൽ ഏറ്റവും ജനപ്രിയത നേടിയത്.
"മുലാൻ" (木蘭: ‘മാഗ്നോളിയ‘) എന്ന പേരുമായി കൂടുതൽ കാവ്യാത്മകമായ അർത്ഥവും ബന്ധവും “ഹുവാ” (花; Huā; 'പുഷ്പം') എന്ന കുടുംബപ്പേരിന് ഉള്ളതാവാം അതിന്റെ സ്വീകാര്യതക്ക് കാരണം.
ദൃശ്യഭാഷ്യങ്ങൾ
മുലാന്റെ കഥയെ ആധാരമാക്കി ചൈനീസ് ഭാഷയിൽ നിരവധി നാടകങ്ങളും ചലച്ചിത്രങ്ങളും ഓപ്പറകളും ഇറങ്ങിയിട്ടുണ്ട്.
1998-ൽ വാൾട്ട് ഡിസ്‌നി പിക്ചേഴ്സ് പുറത്തിറക്കിയ ഹോളിവുഡ് അനിമേഷൻ ചിത്രമായ മുലാൻ ഈ കഥയെയും കഥാപാത്രത്തെയും ലോകപ്രശസ്തമാക്കി.
ഈ ചിത്രത്തിൽ കഥാപാത്രത്തിന്റെ പേര് ഫാ മുലാൻ എന്നായിരുന്നു.
കൂടാതെ ഇതിൽ ഫാ മുലാൻ യുദ്ധത്തിൽ ചെറുത്തു തോൽപ്പിച്ചത് ഹൂണന്മാരെ ആയിരുന്നു.
ഇതിന്റെ രണ്ടാം ഭാഗമായ മുലാൻ 2 (2004) തീയറ്റർ റിലീസ് ഇല്ലാതെ ഡയറക്റ്റ്-റ്റു-വീഡിയോ ആയി പുറത്തിറങ്ങി.
2020-ൽ മുലാൻ എന്ന പേരിൽ നിക്കി കാരോ സംവിധാനം ചെയ്ത ലൈവ് ആക്ഷൻ ചലച്ചിത്രവും ഇറങ്ങി.
നിരവധി വീഡിയോ ഗെയിമുകളിലും മുലാൻ എന്ന കഥാപാത്രം പ്രത്യക്ഷപ്പെടുന്നുണ്ട്.
കിങ്ഡം ഹാർട്ട്സ് -2 എന്ന ഗെയിമിൽ ലാൻഡ് ഓഫ് ഡ്രാഗൺസിലെ ഒരു ഓപ്ഷണൽ പാർട്ടി അംഗമാണ് മുലാൻ.
ഇതുകൂടാതെ റൊമാൻസ് ഓഫ് ത്രീ കിങ്ഡംസ്, സ്മൈറ്റ്, സിവിലൈസേഷൻ 4, ഗോഡസ്സ് ഓഫ് ജെനെസിസ് തുടങ്ങിയ ഗെയിമുകളിലും മുലാൻ ഒരു യോദ്ധാവായി പ്രത്യക്ഷപ്പെടുന്നു.
1998ൽ മുലാൻ എന്ന പേരിൽ തന്നെ ഒരു വീഡിയോ ഗെയിം ഇറങ്ങിയിരുന്നു.
പ്രമുഖ തീയേറ്റർ അവതരണങ്ങൾ മുലാൻ ജോയിൻസ് ആർമി -  (1917 നാടകം) മേ ലാൻഫാങ് അഭിനയിച്ചു മുലാൻ ജൂനിയർ - 1998-ലെ ഡിസ്‌നി ആനിമേറ്റഡ് ചിത്രമായ മുലാനെ അടിസ്ഥാനമാക്കിയുള്ള ഒരു ഏകാംഗ സ്റ്റേജ് മ്യൂസിക്കൽ.
ദി ലെജൻഡ് ഓഫ് മരിസ്സ ഇനൂയെ - ഹോങ്കോംഗ് ഡാൻസ് കമ്പനിയുടെ നൃത്താവതരണം ദി ബല്ലാഡ് ഓഫ് മുലാൻ" - റെഡ് ഡ്രാഗൺഫ്ലൈ പ്രൊഡക്ഷൻസ്, യുകെ ചലച്ചിത്രങ്ങൾ ഹുവ മുലാൻ ജോയിൻസ് ആർമി(1927 ചലച്ചിത്രം) - ടിയാൻയി ഫിലിം കമ്പനി പുറത്തിറക്കിയ ഒരു നിശ്ശബ്ദ സിനിമ, ലീ പിങ്ക്‌കിയാൻ സംവിധാനം ചെയ്തു.
മുലാൻ ജോയിൻസ് ആർമി (1928 ചിത്രം) - മിംഗ്‌സിംഗ് ഫിലിം കമ്പനി നിർമ്മാണം, ഹൗ യാവോ സംവിധാനം ചെയ്തു.
മുലാൻ ജോയിൻസ് ആർമി (1939 സിനിമ) (യഥാർത്ഥ ഇംഗ്ലീഷ് പേര് ഹുവാ മു ലാൻ), - രണ്ടാം ചൈന-ജാപ്പനീസ് യുദ്ധകാലത്ത് നിർമ്മിച്ച ചൈനീസ് സിനിമ, ബു വാൻകാങ് സംവിധാനം ചെയ്ത് ഔയാങ് യുക്യാൻ എഴുതി.
സാഹിത്യത്തിൻ്റെ കാര്യത്തിലും ഈ ചിത്രം ജനപ്രീതിയുടെ വലിയൊരു തരംഗം സൃഷ്ടിച്ചു.
The film also created a large spark of popularity, in terms of literature.
ലേഡി ജനറൽ ഹുവ മു-ലാൻ (1964 സിനിമ) - ഹോങ്കോംഗ് ഓപ്പറ ഫിലിം.
സാഗ ഓഫ് മുലാൻ (1994 ഫിലിം) - ഇതിഹാസത്തെ അടിസ്ഥാനമാക്കിയുള്ള ചൈനീസ് ഓപ്പറയുടെ ചലച്ചിത്രാവിഷ്കാരം.
മുലാൻ (1998 ഫിലിം) - ഒരു ഡിസ്നി ആനിമേറ്റഡ് ഫീച്ചർ.
മുലാൻ II (2004 ഫിലിം) - ഡയറക്ട്-ടു-വീഡിയോ ആനിമേറ്റഡ് സീക്വൽ.
മുലാൻ (2020 ഫിലിം) - ഒരു തത്സമയ ആക്ഷൻ റീമേക്ക്.
മുലാൻ, റൈസ് ഓഫ് എ വാരിയർ (2009 ഫിലിം) - ചൈനീസ് ലൈവ് ആക്ഷൻ ഫിലിം.
പൊരുത്തമില്ലാത്ത മുലാൻ (无双花木兰) (2020 ഫിലിം) - ചൈനീസ് ലൈവ് ആക്ഷൻ ഫിലിം.
മുലാൻ ഷി ജിങ്കുവോ യിംഗ്ഹാവോ (木兰之巾帼英豪) (2020 ഫിലിം) - ചൈനീസ് ലൈവ് ആക്ഷൻ ഫിലിം.
ഹുവാ മുലാൻ (花木兰) (2020 സിനിമ) - ലിയു ചുസിയാൻ (刘楚玄) പ്രധാന നടിയായി അഭിനയിച്ച ചൈനീസ് ലൈവ് ആക്ഷൻ ഫിലിം.
കങ്ങ് ഫു മുലാൻ (木兰：横空出世) (2020 ഫിലിം) - ചൈനീസ് സിജിഐ ആനിമേഷൻ ഫിലിം.
മുലാൻ ലെജൻഡ് (花木兰之大漠营救) (2020 ഫിലിം) - ചൈനീസ് ലൈവ് ആക്ഷൻ ഫിലിം.
ദി ലെജൻഡ് ഓഫ് മുലാൻ (1998 ഫിലിം) - ഡച്ച് ആനിമേറ്റഡ് ഫിലിം അവലംബം
സരള ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Sarala_Temple
ഇന്ത്യയിലുള്ള ഒഡീഷയിലെ ജഗത്സിംഗ്പൂർ ജില്ലയിലുള്ള ഒരു ഹിന്ദു ക്ഷേത്രമാണ് സരള ക്ഷേത്രം (ജങ്കാഡ് സരള ക്ഷേത്രം എന്നും അറിയപ്പെടുന്നു)..
ഒഡീഷയിലെ ഏറ്റവും പ്രശസ്തമായ എട്ട് ശാക്തേയക്ഷേത്രങ്ങളിൽ ഒന്നാണിത്.
ഹൈന്ദവ സംസ്‌കാരത്തിൽ, 'മാ സരള' (അമ്മ സരള) വൈഷ്ണവത്തിൻ്റെയും ശാക്തേയ അനുയായികളുടെ രക്ഷാധികാരിയായി വർത്തിക്കുന്ന ഒരു ദേവിയാണ്.
ഈ രണ്ട് ഹൈന്ദവ വിഭാഗങ്ങൾക്കും ഒരേയൊരു ദേവത അപൂർവ്വമാണ്.
സരള ദേവി വാക് ദേവി (സരസ്വതി), അറിവിൻ്റെയും ജ്ഞാനത്തിൻ്റെയും ദേവത, ജങ്കാഡ് വാസിനി ശാരദ എന്നീ പേരുകളിലും അറിയപ്പെടുന്നു.
ദേവിയെക്കുറിച്ചുള്ള നാടോടിക്കഥകൾ പരശുരാമൻ്റെ യുഗം മുതൽ ആയിരക്കണക്കിന് വർഷങ്ങൾ പഴക്കമുള്ളതാണ്.
ദേവിയെ തൻ്റെ അമ്പിൻ്റെ അറ്റം കൊണ്ട് കൊത്തിയെടുത്തത് പരശുരാമനാണെന്ന് പറയപ്പെടുന്നു.
15-ആം നൂറ്റാണ്ടിൽ ഒരു ചെറു കർഷകനായ സിദ്ധേശ്വർ പരിദയാണ് ദേവിയുടെ ആരാധനയ്ക്ക് പ്രചാരം നൽകിയതെന്ന് പറയപ്പെടുന്നു.
അദ്ദേഹം ദേവിയുടെ കടുത്ത അനുയായിയായിരുന്നു, പിന്നീട് അദ്ദേഹം ഒഡിയ മഹാഭാരതത്തിൻ്റെ രചയിതാവായ സരള ദാസ് ആയിത്തീർന്നു.
പലയിടത്തും പല അവസരങ്ങളിലും അദ്ദേഹം സരള ദേവിയെ ദുർഗ്ഗ, അപർണ, പാർവതി, നാരായണി, ഭവാനി, മഹാലക്ഷ്മി, മഹാകാളി, കാത്യായനി, മഹാസരസ്വതി, ചണ്ഡി, ഉഗ്രതാര, ഭൈരവി, ഭഗവതി, മംഗള, ഹിംഗുല, ത്രിപുര, വസൂലി, ഭാരതി, മഹാ യോഗേശ്വരി എന്നിങ്ങനെ വിളിക്കുന്നു.
ഇപ്പോഴുള്ള ക്ഷേത്രത്തിന് ഏകദേശം 500 വർഷം പഴക്കമുണ്ട്.
ഇത് മണിജംഗയിലെ രാജാവാണ് നിർമ്മിച്ചത്.
പഴയ ക്ഷേത്രത്തിൻ്റെ അവശിഷ്ടങ്ങൾ കാണാനില്ലെങ്കിലും ഗണപതിയുടെ ഒരു ക്ഷേത്രം ഇപ്പോൾ നിലകൊള്ളുന്ന ബദസരോളിലാണ് സ്ഥിതിചെയ്യുന്നതെന്ന് നാടോടിക്കഥകൾ സൂചിപ്പിക്കുന്നു.
പർബാന, ശാരദിയ ഉത്സവ്, പന സംക്രാന്തി, ഡോല പൂർണിമ, ചന്ദൻ ജാത്ര തുടങ്ങി നിരവധി ഉത്സവങ്ങൾ ക്ഷേത്രത്തിൽ ആഘോഷിക്കപ്പെടുന്നു.
കേന്ദ്രപാറ, ജഗത്സിംഗ്പൂർ, കട്ടക്ക് ജില്ലകളിലെ ജനങ്ങൾ ദേവിയോട് വളരെ അടുപ്പമുള്ളവരാണ്.
അവർ വർഷത്തിൽ ഒരിക്കലെങ്കിലും ക്ഷേത്രം സന്ദർശിക്കുന്നത് പതിവാക്കുന്നു.
ക്ഷേത്രത്തിൽ അനുഷ്ഠിക്കുന്ന ചില ആചാരങ്ങൾ, മഹാവിശുബ പന സംക്രാന്തി കാലാകാലങ്ങളിൽ ക്ഷേത്രത്തിൽ അനുവർത്തിച്ചുവന്ന വ്യത്യസ്ത സ്വാധീനമുള്ള വിഭാഗങ്ങളുടെ ആചാരങ്ങളുടെ സംയോജനമാണ്.
ദേവിയുടെ പ്രധാന ഉത്സവങ്ങളിലൊന്നാണ് "അഗ്നി നട ഉത്സവം" എന്നറിയപ്പെടുന്ന മഹാ വിഷുബ പന സംക്രാന്തി (ഝമു യാത്ര).
റൂൾ ജാതിയിൽ പെട്ട ശൂദ്ര സേവകർ മനോഹരമായ വേഷവിധാനങ്ങൾ ധരിക്കുകയും കത്തുന്ന കരിയിൽ നഗ്നപാദനായി നൃത്തം ചെയ്യുകയും ചെയ്യുന്നു.
പങ്കെടുക്കുന്നവരിൽ ചിലർ പിന്നീട് ദേവിയുടെ മഹത്വം പ്രചരിപ്പിക്കുന്നതിനായി അടുത്തുള്ള ഗ്രാമങ്ങളിൽ ഒരു മാസത്തോളം പര്യടനം നടത്തുന്നു.
ദുർഗ്ഗാപൂജ
മുലസ്തമി മുതൽ മഹാസ്തമി വരെ ദുർഗ്ഗാപൂജ ആചരിക്കുന്നത്ശരത്കാലത്തിലാണ് .
ദേവീപീഠത്തിലെ ഏറ്റവും വലിയ ഉത്സവങ്ങളിൽ ഒന്നാണിത്.
മഹിൻസ മർദിനി ബേസ, സുന ബേസ, കലിക നൃത്യ എന്നിവയാണ് ഉത്സവത്തിൻ്റെ പ്രധാന ആകർഷണങ്ങൾ.
ഈ കാലയളവിൽ സോദശ ഉപചാര പൂജ ദിവസേന രണ്ടുതവണ നടക്കുന്നു.
മുൻകാലങ്ങളിൽ, നിശ്ചിത ദിവസം മഹാസ്തമി (സന്ധിപൂജ) ന് ഒരു പോത്തിനെ ബലി നൽകിയിരുന്നു, കൂടാതെ ദസറ ദിനത്തിൽ ദേവിയുടെ ആചാരപരമായ വിഗ്രഹത്തിന് മുന്നിൽ ഒരു കോലാട്ടിൻ ബലി നടത്തിയിരുന്നു.
ചന്ദൻ യാത്ര
ചന്ദൻ യാത്ര അക്ഷയ തൃതീയയിൽ ആരംഭിക്കുകയും 21 ദിവസം ആചരിക്കുകയും ചെയ്യുന്നു.
സരോല ചണ്ഡി എന്ന പേരിൽ ദേവനെ ആരാധിക്കുന്നതിനാൽ ഇത് ശാക്തക്ഷേത്രത്തിലെ സവിശേഷമായ ഒരു ഉത്സവമാണ്.
ഹൃദയം മാറ്റിവെക്കൽ ഇംഗ്ലീഷ് വിലാസം https://ml.wikipedia.org/wiki/Heart_transplantation